b'\n_START_ARTICLE_\nConor Daly\n_START_SECTION_\nUra\n_START_PARAGRAPH_\nDaly aloitti uransa karting-sarjoissa 10-vuotiaana. Vuonna 2006 h\xc3\xa4n voitti World Karting Association Grand Nationals -tittelin. Vuonna 2008 h\xc3\xa4n kilpaili Skip Barber National -mestaruussarjassa saavuttaen viisi voittoa ja sarjan ykk\xc3\xb6stilan. Samana vuonna h\xc3\xa4n kilpaili Formula Ford sarjassa. Vuonna 2009 Daly kilpaili Star Mazda -mestaruussarjassa sijoittuen kolmanneksi. Daly jatkoi sarjassa seuraavana vuonna voittaen mestaruuden. H\xc3\xa4n teki sarjan uuden enn\xc3\xa4tyksen seitsem\xc3\xa4ll\xc3\xa4 voitollaan ja yhdeks\xc3\xa4ll\xc3\xa4 paalupaikallaan. _NEWLINE_Vuonna 2011 Daly kilpaili GP3-sarjassa Carlin-tallissa. H\xc3\xa4n oli l\xc3\xa4hell\xc3\xa4 ajaa pisteille Valencian sprinttikilpailussa, mutta menetti pistesijan viimeisess\xc3\xa4 mutkassa Lewis Williamsonille. Daly ajoi pisteille Saksan, Belgian ja Italian kilpailuissa. Kauden p\xc3\xa4\xc3\xa4tt\xc3\xa4neess\xc3\xa4 sprinttikilpailussa Daly joutui keskeytt\xc3\xa4m\xc3\xa4\xc3\xa4n Valtteri Bottaksen ajettua h\xc3\xa4nen per\xc3\xa4\xc3\xa4ns\xc3\xa4. Daly saavutti 10 pistett\xc3\xa4 sijoittuen sijalle 17. Samana vuonna h\xc3\xa4n ajoi Indy Lights-sarjassa voittaen yhden kilpailun. Daly jatkoi GP3:ssa kaudella 2012 Lotus GP-tallissa. H\xc3\xa4n voitti avausviikonlopun sprinttikilpailun. Monacon sprinttikilpailussa Daly joutui rajuun onnettomuuteen, kun h\xc3\xa4n osui Dmitri Suranovit\xc5\xa1in per\xc3\xa4\xc3\xa4n ja h\xc3\xa4nen autonsa l\xc3\xa4hti rajuun lentoon osuen kovalla vauhdilla reuna-aitaan. Dalyn onneksi auto ei mennyt kokonaan ymp\xc3\xa4ri, ja Daly nousi onnettomuuden j\xc3\xa4lkeen omin voimin autosta. Daly sijoittui lopulta loppupisteiss\xc3\xa4 sarjan kuudenneksi. Vuonna 2012-13 Daly voitti uuden MRF Challenge Formula 2000 -sarjan mestaruuden._NEWLINE_Vuonna 2013 Daly siirtyi GP2-sarjaan Hilmer Motorsport -tallin kuljettajaksi. H\xc3\xa4n saavutti avauskilpailun sprinttikilpailussa kaksi pistett\xc3\xa4. T\xc3\xa4m\xc3\xa4n j\xc3\xa4lkeen h\xc3\xa4net korvattiin Bahrainista eteenp\xc3\xa4in Robin Frijnsill\xc3\xa4, joten Daly palasi takaisin GP3-sarjaan. H\xc3\xa4n saavutti kauden aikana yhden paalun, yhden voiton ja kuusi palkintosijaa sijoittuen sarjan kolmanneksi. H\xc3\xa4n osallistui my\xc3\xb6s toukokuussa 2013 ajettuun Indy 500 -kilpailuun IndyCar-sarjassa, jossa h\xc3\xa4n sijoittui 22:ksi. Samana vuonna h\xc3\xa4n osallistui my\xc3\xb6s yhteen Indy Lights -sarjan kilpailuun sijoittuen kolmanneksi. Vuonna 2014 Daly siirtyi takaisin GP2-sarjaan Venezuela GP Lazarus -tallin kuljettajaksi. H\xc3\xa4n ker\xc3\xa4si kaksi pistett\xc3\xa4 kauden aikana._NEWLINE_Vuonna 2015 Daly siirtyi kilpailemaan IndyCar -sarjaan.\n_START_SECTION_\nFormula 1 -ura\n_START_PARAGRAPH_\nVuonna 2012 Daly liittyi Force Indian testikuljettajaksi. H\xc3\xa4n p\xc3\xa4\xc3\xa4si ajamaan suoratestej\xc3\xa4 ja mainoskuvauksia. Vuonna 2013 Daly ajoi tallille aerodynamiikkatestej\xc3\xa4 Duxfordin lentokent\xc3\xa4ll\xc3\xa4.\n_START_SECTION_\nMuuta\n_START_PARAGRAPH_\nConorilla on irlantilainen syntyper\xc3\xa4, sill\xc3\xa4 h\xc3\xa4nen is\xc3\xa4ns\xc3\xa4 on irlantilainen entinen F1- ja Champ Car -kuljettaja Derek Daly.'